Source: https://www.riigiteataja.ee/akt/887832
Timestamp: 2020-01-21 21:46:54+00:00

Document:
Eesti Biokeskuse põhimäärus – Riigi Teataja
Eesti Biokeskuse põhimäärus - sisukord
§ 1 Eesti Biokeskus
§ 2 Eesti Biokeskuse asukoht
§ 3 Eesti Biokeskuse põhitegevus
§ 4 Eesti Biokeskuse põhiülesanded
3 EESTI BIOKESKUSE JUHTIMINE
§ 10 Rahvusvaheline nõuandev kogu
4 EESTI BIOKESKUSE VARA JA FINANTSEERIMINE
§ 11 Vara
5 ARUANDLUS JA JÄRELEVALVE
Vastu võetud 10.05.2002 nr 42
RTL 2002, 58, 872
jõustumine 23.05.2002
27.12.2002/88 RTL 2003, 4, 39 09.01.2003
12.02.2004/8 RTL 2004, 18, 289 28.02.2004
21.03.2005/10 RTL 2005, 34, 482 27.03.2005
Määrus kehtestatakse «Vabariigi Valitsuse seaduse» (RT I 1995, 94, 1628; 1996, 49, 953; 88, 1560; 1997, 29, 447; 40, 622; 52, 833; 73, 1200; 81, 1361 ja 1362; 87, 1468; 1998, 28, 356; 36/37, 552; 40, 614; 107, 1762; 111, 1833; 1999, 10, 155; 16, 271 ja 274; 27, 391; 29, 398 ja 401; 58, 608; 95, 843 ja 845; 2000, 49, 302; 51, 319 ja 320; 54, 352; 58, 378; 95, 613; 102, 677; 2001, 7, 16; 53, 305; 59, 358; 94, 578; 100, 646; 102, 677; 2002, 57, 354; 87, 505; 90, 520; 96, 563; 2003, 4, 22; 21, 122; 51, 349; 81, 542; 88, 590; 2004, 22, 148) § 43 lõike 5 ning «Teadus- ja arendustegevuse korralduse seaduse» (RT I 1997, 30, 471; 2001, 43, 237; 2002, 61, 375; 90, 521; 105, 611; 75, 495; 88, 594; 2004, 89, 615) § 13 lõike 1 punkti 3 alusel.
§ 1. Eesti Biokeskus
(1) Eesti Biokeskus on Haridus- ja Teadusministeeriumi hallatav riigi teadus- ja arendusasutus, mis tegutseb teadus- ja arendustegevuse korralduse seaduse, teiste õigusaktide ja rahvusvaheliste lepingute alusel.
(2) Eesti Biokeskusel on väikese riigivapi kujutise ning oma nimega pitsat, arveldusarved, iseseisev eelarve ning sümboolika.
§ 2. Eesti Biokeskuse asukoht
Eesti Biokeskus asub Tartus. Eesti Biokeskuse aadress on Riia 23b, 51010 Tartu.
§ 3. Eesti Biokeskuse põhitegevus
Eesti Biokeskuse põhitegevus on teadus- ja arendustegevus.
§ 4. Eesti Biokeskuse põhiülesanded
Eesti Biokeskus:
1) teostab alus- ja rakendusuuringuid;
2) tegeleb arendustegevusega geeni- ja rakutehnoloogia suundades ja rakendustes bioloogia, biomeditsiini, bio- ja keskkonnatehnoloogia ning muudes valdkondades;
3) osaleb Eesti ning rahvusvahelistes teadus- ja arendustegevuse programmides, arendab teadus- ja tehnoloogiaalast koostööd kahe- ja mitmepoolsete lepingute alusel nii kodu- kui välismaiste partneritega;
4) propageerib teaduse saavutusi ja informeerib üldsust oma tegevusest.
5) osaleb koostöös Tartu Ülikooliga kõigi kõrgharidusastmete üliõpilaste ettevalmistamisel molekulaar- ja rakubioloogia alal ja nende rakendustes vastavalt õppetöö vajadustele, kompetentsile ja teadustöö suundadele ning määrab stipendiume uurijatele ja üliõpilastele.
[RTL 2005, 34, 482 - jõust. 27.03.2005]
3. peatükk EESTI BIOKESKUSE JUHTIMINE
(1) Eesti Biokeskust juhib direktor, kes kannab vastutust Eesti Biokeskuse üldseisundi ja arengu ning rahaliste vahendite õiguspärase ja otstarbeka kasutamise eest.
(2) Direktor valitakse haridus- ja teadusministri kehtestatud tingimustel ja korras avalikul konkursil. Haridus- ja teadusminister sõlmib direktoriks valitud isikuga töölepingu kuni viieks aastaks
(3) Avaliku konkursi tulemuste alusel sõlmib haridus- ja teadusminister direktoriga viieks aastaks töölepingu.
[RTL 2004, 18, 289 - jõust. 28.02.2004]
1) esindab Eesti Biokeskust;
2) sõlmib, muudab ja lõpetab töölepinguid Eesti Biokeskuse töötajatega õigusaktides ettenähtud korras ning kinnitab nende ametijuhendid;
3) kinnitab Eesti Biokeskuse sisekorra- ja asjaajamise eeskirjad ning muud töökorralduslikud dokumendid;
4) kinnitab teadusnõukogu ettepanekul Eesti Biokeskuse struktuuri;
5) otsustab uurija-professori ametikoha loomise;
6) lahendab teisi talle pandud küsimusi.
(2) Oma pädevuse piires annab direktor käskkirju.
(1) Eesti Biokeskuse tegevusega seotud küsimuste lahendamiseks käesolevas määruses sätestatud ulatuses moodustatakse üheksaliikmeline teadusnõukogu.
(2) Eesti Biokeskuse töötajad valivad endi hulgast teadusnõukogusse viis liiget, direktor kuulub sinna ametikohajärgselt. Eesti Biokeskuse direktor valib kolm liiget teadusnõukogusse siduserialade teadlaste ja spetsialistide hulgast.
(3) Teadusnõukogu koosseisu kinnitab Eesti Biokeskuse direktori ettepanekul haridus- ja teadusminister viieks aastaks.
1) teeb haridus- ja teadusministrile ettepanekuid Eesti Biokeskuse põhimääruse muutmiseks;
2) kinnitab Eesti Biokeskuse sihtfinantseeritavad teadusteemad ja nende täitmise aruanded;
3) valib Eesti Biokeskuse asedirektori(d);
4) valib õigusaktides sätestatud korras Eesti Biokeskuse korralised teadustöötajad;
5) vaatab koos Tartu Ülikooli molekulaar- ja rakubioloogia instituudi nõukoguga läbi instituudi õppekavad ja teeb ettepanekuid instituudi teadus- ja õppetöö korraldamise kohta;
6) võib esitada Eesti Biokeskuse töötajaid Eesti Biokeskuse välisteks autasustamisteks ja Eesti Teaduste Akadeemia liikmeks valimiseks ning anda vastavaid soovitusi;
7) võib esitada silmapaistvamaid uurimusi preemiate taotlemiseks;
8) vajadusel otsustab oma töötajate osaluse otstarbekuse üle teadus- ja arendustegevuse programmides ja koostööprogrammides teiste asutuste ja isikutega;
9) täidab muid talle pandud ülesandeid.
(1) Teadusnõukogu tuleb kokku esimehe, tema äraolekul aseesimehe kutsel või vähemalt ühe kolmandiku liikmete kirjalikul nõudmisel.
(2) Teadusnõukogu on otsustusvõimeline, kui kohal on vähemalt kaks kolmandikku tema liikmetest.
(3) Otsused tehakse kohalolijate lihthäälteenamusega. Häälte võrdse jagunemise korral on otsustavaks esimehe hääl, tema äraolekul aseesimehe hääl.
§ 10. Rahvusvaheline nõuandev kogu
(1) Eesti Biokeskuse juurde moodustatakse oma eriala tippteadlastest ja spetsialistidest koosnev kuni kaheksaliikmeline rahvusvaheline nõuandev kogu. Rahvusvahelise nõuandva kogu koosseisu kinnitab Eesti Biokeskuse direktor teadusnõukogu ettepanekul.
(2) Rahvusvaheline nõuandev kogu nõustab Eesti Biokeskust teadus- ja arendustegevuse suundade valikul ning annab soovitusi muudes küsimustes.
(3) Rahvusvaheline nõuandev kogu käib koos vähemalt üks kord aastas.
4. peatükk EESTI BIOKESKUSE VARA JA FINANTSEERIMINE
§ 11. Vara
(1) Eesti Biokeskusel on oma tegevuse läbiviimiseks vara, mille moodustavad talle riigivara valitseja poolt sihtotstarbelisse kasutusse antud maa, hooned ja rajatised, seadmed, inventar ja muud materiaalsed väärtused.
(2) Eesti Biokeskus kasutab ja käsutab vara õigusaktidega sätestatud korras.
(1) Eesti Biokeskuse teadus- ja arendustegevust finantseeritakse riigieelarvest ja muudest allikatest.
(2) Teadus- ja arendustegevuse riigieelarvest finantseerimine toimub sihtfinantseerimise, riiklike teadus- ja arendusprogrammide ning uurimis- ja arendustoetuste kaudu.
(3) Eesti Biokeskuse infrastruktuuri kulud kaetakse riigieelarvest Haridus- ja Teadusministeeriumi eelarve kaudu.
5. peatükk ARUANDLUS JA JÄRELEVALVE
(1) Eesti Biokeskus peab finants- ja statistilist arvestust õigusaktides kehtestatud korras.
(2) Eesti Biokeskuse riigieelarvest eraldatud vahendite sihtotstarbelist kasutamist ning Eesti Biokeskuse tegevuse vastavust põhimäärusest tulenevatele eesmärkidele kontrollitakse õigusaktidega sätestatud korras.
Eesti Biokeskuse korraldab ümber või lõpetab Vabariigi Valitsus haridus- ja teadusministri ettepanekul, kuulanud ära Teadus- ja Arendusnõukogu arvamuse.

References: § 1

§ 2

§ 3

§ 4

§ 10

§ 11
 § 43
 § 13

§ 1

§ 2

§ 3

§ 4

§ 10

§ 11